Another Day in Paradise

«Another Day in Paradise» er ein song av Phil Collins som vart gjeve ut som den første singelen frå det store hitalbumet hans …But Seriously (1989). Som songen hans for Genesis, «Man on the Corner» vart «Another Day in Paradise» skriven for å fokusere på heimløyse, så songen var slik sett eit stort steg til side for dance-popmusikken hans på det førre albumet, No Jacket Required (1985). Songen gjekk til topps verda over og vart den mest suksessrike songen hans i karrieren. Collins og produsenten Hugh Padgham fekk i 1991 ein Grammy Award for årets plate med songen. Songen vann òg prisen for beste britiske singel på Brit Awards i 1990. I USA vart han den siste singelen til Collins som gjekk til toppen av singellista.

Songen vart lista på 86. plass på Billboard si liste over dei beste songane gjennom tidene.

Historie
Songen vart ein enorm hit for Collins. Den 23. desember 1989 vart han den sjuande og siste singelen hans som gjekk til topps i USA. Songen låg fire veker på toppen av lista, inn i 1990. Songen gjekk òg til topps i Tyskland og Noreg, men berre andreplassen i Storbritannia. 

David Crosby syng korvokal på songen.

Utgjevingar

12" singel
«Another Day in Paradise» (album version) – 5:22
«Another Day in Paradise» (radio edit) – 4:04

CD Maxi singel
«Another Day in Paradise» – 5:15
«Saturday Night and Sunday Morning» – 1:25
«Heat on the Street» – 3:59

7" singel
«Another Day in Paradise» – 4:48
«Heat on the Street» – 3:59

Collins og Crosby song songen i lag under Grammy Awards i 1991 og dette opptaket vart gjeve ut på albumet Grammy's Greatest Moments Volume I i 1994.

Medverkande
Phil Collins – klaverinstrument, vokal, trommer
David Crosby – vokal
Leland Sklar – bass
Daryl Stuermer – gitarar

Salslister og salstrofé

Vekeslister

Årslister

Salstrofé

Jam Tronik

Mindre enn seks månader etter Collins sin versjon kom ut, dukka det opp ein coverversjon på den britiske singellista av dance-artisten Jam Tronik. Singelen nådde 19. plass på den britiske singellista i april 1990 og vart gjeve ut på samlealbumet Now That's What I Call Music! 17, som er ein populær britisk samleplateserie. I denne versjonen er det sampla ein tromme-loop frå Raze-songen «Break 4 Love» frå 1988. Jam Tronix fekk ikkje fleire hittar og vart ein one hit wonder.

Salslister

Brandy og Ray J

Etter den siste episoden av showet Moesha i 2001 gjekk sysknene Brandy og Ray J i studio og spelte inn denne songen for eit hyllestalbum til Phil Collins kalla Urban Renewal (2001). Songen var produsert av Guy Roche og gjeve ut som singel. Singelen gjekk inn på Topp 10 i Austerrike, Tyskland, Sverige, Sveits, Belgia, Noreg, Irland, Nederland og Storbritannia. I 2002 vart songen inkludert på den europeiske utgåva av albumet Full Moon.

Salslister

Vekeslister

Årslister

Salstrofé

Andre versjonar
I 1990, vart songen spelt inn av London Symphony Orchestra på albumet Soft Rock Symphonies, Vol. II
I 1992, Dennis Brown på albumet «Another day in Paradise».
I 1992 gjorde Hank Marvin ein instrumental av songen på soloalbumet Into the Light.
I 2001, sampla rapgruppa CYA frå Serbia songen for sin eigen «To je samo život».
I 2003, vart songen spelt inn av Copeland for EPen «Know Nothing Stays the Same».
I 2005 vart songen spelt inn av det koreanske bandet Jaurim på albumet Cheongchunyaechan (Viva the Youthness).
I 2006 vart songen sampla av dancebandet Supafly for songen «Moving too fast».
I 2007 vart songen spelt inn av ska-punkbandet Reel Big Fish på albumet deira Monkeys for Nothin' and the Chimps for Free.
I 2008 vart songen spelt inn av Big Daddy Weave, eit kristent rockeband, på albumet deira What Life Would Be Like.

Kjelder
Denne artikkelen bygger på «Another Day in Paradise» frå ,  den 10. februar 2013. 
 oppgav desse kjeldene:

Bakgrunnsstoff
 (frå Phil Collins YouTube-kanal)
 

Songar frå 1989
Singlar frå 1989
Singlar frå 1990
Singlar frå 2001
Phil Collins-songar
Songar på toppen av Billboard Adult Contemporary-lista
Songar på toppen av Billboard-lista
Songar på toppen av VG-lista
Nummer-ein-singlar i Tyskland
Nummer-ein-singlar i Belgia
Nummer-ein-singlar i Finland
Nummer-ein-singlar i Italia
Nummer-ein-singlar i Sverige
Nummer-ein-singlar i Sveits
Nummer-ein-singlar i Polen
Nummer-ein-singlar i Canada
Popballadar
Rockeballadar
Songar om heimlause
Songar om fattigdom
Religionskritiske songar
Songar produserte av Hugh Padgham
Songar produserte av Phil Collins
Songar skrivne av Phil Collins
Brit Award-vinnarar
Brandy Norwood-songar
Ray J-songar
Musikkvideoar regisserte av Gil Green
Atlantic Records-singlar
Warner Music Group-singlar
Virgin Records-singlar